འདིར་སྒྲ་སྒྱུར་ཞེས་པ་ནི་མ་ཡིག་གི་སྒྲ་འདོན་སྟངས་ལྟར་སྒྲ་ཇི་བཞིན་བོད་ཡིག་ཏུ་བསྒྱུར་བ་ལ་གོ་དགོས་ཏེ།དེ་ཡང་གཙོ་བོ་རྒྱ་ཡིག་གི་མིང་བརྡ་ཁ་ཤས་མ་ཡིག་གི་ནང་དོན་ལྟར་བསྒྱུར་ན་ཀློག་མི་བདེ་བའམ་གོ་བ་ལོག་འགྲོ་བའི་ཉེན་ཁ་ཡོད་པས།དེ་དག་སྒྲ་སོར་འཇོག་བྱེད་པ་ཞིག་ལ་ཟེར་ཞིང་།བརྙན་མིང་ལོ་ཙཱའི་ཁྲོད་དུ་རྒྱུན་པར་སྤྱོད་པའི་སྒྱུར་ཐབས་ཤིག་ཀྱང་ཡིན་ཏེ།དཔེར་ནཐྲི་རོ་ཡེདངཐེ་ཐན་ནི་ཁིཨ་ཝ་ཏཱརདངཨེ་མི་ལིསོགས་མང་པོ་ཡོད།དེ་དག་ལས་མི་མིང་དང་ས་མིང་སོགས་གཏན་ཆགས་སུ་གྲུབ་པའི་མིང་ནི་སྒྲ་སོར་བཞག་བྱེད་པ་ལས་དོན་སྒྱུར་སོགས་ཀྱི་སྒྱུར་ཐབས་སྤྱད་ན་ལྟ་མཁན་གྱིས་ཇི་བཞིན་གོ་བ་ལེན་མི་ཐུབ་པས།གནས་བབས་དང་བསྟུན་ནས་མི་མིང་ས་མིང་སོགས་བརྙན་མིང་དུ་བཏགས་ཡོད་ཙ་ན་ཐབས་འདི་སྤྱོད་པར་བྱའོ།།